Apolonija Nistelienė

Apolonija Nistelienė-Gugaitė (1925 m. rugpjūčio 6 d. Kaune – 2023 m. rugsėjo 14 d. Kaune) Lietuvos inžinierė architektė.

 Biografija 
1944–1950 m. mokėsi Kauno Vytauto Didžiojo universiteto Architektūros fakultete, 1944–1948 m. Istorijos-filologijos fakultete, 1949–1951 m. Vilniaus universiteto Istorijos filologijos fakultete.

1950–1985 m. Komunalinio ūkio projektavimo instituto Šiaulių skyriaus architektė, vėliau dirbo kitose miesto įstaigose. Apolonija Nistelienė-Gugaitė. Šiaulių Povilo Višinskio viešoji biblioteka

Lietuvos architektų sąjungos narė.

 Kūryba 
Sukūrė tipinius vidurinės mokyklos (1952 m.), vaikų darželio (1953 m.) projektus. Projektavo Šiaulių miesto Santuokų rūmus (su I. Laurušu, 1975 m.), įrengė parduotuvės „Vaikų pasaulis“, kino teatrų, 20-ties vaistinių Šiaulių regione interjerus. Prisidėjo prie Šiaulių parko, skverų, įstaigų teritorijų, kapinių Šiauliuose ir Šiaulių regione apželdinimo. Sukūrė mažosios architektūros formų (kioskų, vartų, tvorų ir kt.) bei sakralinės architektūros Šiaulių ir kitose Lietuvos bažnyčiose.

Paskelbė straipsnių architektūros klausimais respublikos ir Šiaulių miesto periodikoje.

 Šaltiniai 

Kategorija:Lietuvos architektai